Euroopa Liidu Teataja L 149 , 07/06/2002 Lk 0001 - 0002



Nõukogu määrus (EÜ) nr 962/2002, 27. mai 2002, millega muudetakse määrust (EÜ) nr 1868/94, millega kehtestatakse kartulitärklise tootmise kvoodisüsteem EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 36 ja 37, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades järgmist: (1) Määruse (EÜ) nr 1868/94 [4] artikli 2 lõikes 3 määratakse kindlaks tootjaliikmesriikide kartulitärklise kvoodid 2000/2001. ja 2001/2002. majandusaastaks. (2) Vastavalt määruse (EÜ) nr 1868/94 artikli 3 lõikele 2 jagatakse kvoot tootjaliikmesriikide vahel iga kolme aasta järel komisjoni poolt nõukogule esitatava aruande põhjal. Seepärast tuleb 2001/2002. majandusaastaks kindlaksmääratud kvooti pikendada kolmeks aastaks. (3) Komisjonil on õigus teha muid asjakohaseid seadusandlikke ettepanekuid seoses kartulitärklise süsteemiga, võttes arvesse käimasolevat hindamist asjaomases sektoris. (4) Tootjaliikmesriigid peaksid oma kvoodid jagama kolmeks aastaks kõikide kartulitärklise tootjate vahel 2001/2002. majandusaastaks vastuvõetud kvootide alusel. (5) 2001/2002. majandusaastal üle saadaoleva alamkvoodi kasutatud kogused tuleb vastavalt määruse (EÜ) nr 1868/94 artikli 6 lõikele 2 maha arvata 2002/2003. majandusaastal. (6) Määruse (EMÜ) nr 1766/92 [5] muutmisel nõukogu määrusega (EÜ) nr 1253/1999 [6] on muudetud maksmisega seotud terminoloogiat artiklis 8; seepärast tuleks käesolev määrus viia kõnealuse terminoloogiaga kooskõlla, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1868/94 muudetakse järgmiselt. 1. Artikkel 2 asendatakse järgmisega: "Artikkel 2 1. Allpool loetletud ja kartulitärklist tootvatele liikmesriikidele eraldatakse 2002/2003., 2003/2004. ja 2004/2005. majandusaastaks järgmised kvoodid: Tonnides | Taani | 168215 | Saksamaa | 656298 | Hispaania | 1943 | Prantsusmaa | 265354 | Madalmaad | 507403 | Austria | 47691 | Soome | 53178 | Rootsi | 62066 | Kokku | 1762148 | 2. Iga tootjaliikmesriik jagab lõikes 1 osutatud kvoodi kartulitärklist tootvate ettevõtjate vahel 2002/2003., 2003/2004. ja 2004/2005. majandusaastal kasutamiseks võrdeliselt iga ettevõtja jaoks 2001/2002. majandusaastal kehtinud alamkvoodiga enne artikli 6 lõike 2 kohase võimaliku paranduse kohaldamist. Iga ettevõtja 2002/2003. majandusaasta alamkvooti kohandatakse vastavalt artikli 6 lõikele 2, võttes arvesse 2001/2002. majandusaastal üle kvoodi kasutatud kogused." 2. Artikkel 3 asendatakse järgmisega: "Artikkel 3 1. Komisjon esitab nõukogule hiljemalt 30. septembril 2004 ja sellest alates iga kolme aasta järel aruande kvoodi jagamise kohta ühenduses, lisades vajaduse korral asjakohased ettepanekud. Aruandes võetakse arvesse kartulitootjatele ettenähtud maksete võimalikke muudatusi, samuti kartuli- ja teraviljatärklise turgude arengut. 2. Nõukogu jagab asutamislepingu artikli 37 alusel hiljemalt 31. detsembril 2004 ning sellest alates iga kolme aasta järel liikmesriikide vahel lõikes 1 osutatud aruande põhjal järgmisel kolmel turustusaastal kasutatava kvoodi. 3. Liikmesriigid teatavad hiljemalt 31. jaanuaril 2005 ja sellest alates iga kolme aasta järel asjaomastele isikutele järgmise kolme turustusaasta kvoodi jagamise üksikasjad." 3. Artikkel 7 asendatakse järgmisega: "Artikkel 7 Käesolev määrus ei hõlma kartulitärklist, mida toodavad ettevõtjad, kes ei ole ostnud määruse (EMÜ) nr 1766/92 artiklis 8 osutatud toetust saanud kartuleid ning kellel ei ole õigust saada kõnealuse määruse artiklis 7 osutatud toetust." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. mai 2002 Nõukogu nimel eesistuja M. Arias Cañete [1] EÜT C 51 E, 26.2.2002, lk 368. [2] Arvamus on esitatud 15. mail 2002 (Euroopa Ühenduste Teatajas seni avaldamata). [3] EÜT C 80, 3.4.2002, lk 46. [4] EÜT L 197, 30.7.1994, lk 4. Määrust on viimati muudetud määrusega (EÜ) nr 1252/1999 (EÜT L 160, 26.6.1999, lk 15). [5] EÜT L 181, 1.7.1992, lk 21. Määrust on viimati muudetud määrusega (EÜ) nr 1666/2000 (EÜT L 193, 29.7.2000, lk 1). [6] EÜT L 160, 26.6.1999, lk 18. --------------------------------------------------